گوگل الو

الّو  فوری پیام رسانی کے لیے گوگل کی جانب سے تیار کردہ ایک موبائل اطلاقیہ ہے جس میں مجازی معاون اور "ذہین جواب" (smart reply) جیسے فنکشن شامل ہیں، واضح رہے کہ ذہین جواب فنکشن میں صارفین کو جواب تحریر کرنے کی ضرورت نہیں ہوتی بلکہ اطلاقیہ خود جواب تجویز کرتا ہے۔ اس اطلاقیہ کا اعلان گوگل آئی او کے موقع پر 18 مئی 2016ء کو کیا گیا اور 21 ستمبر 2016ء کو منظر عام پر پیش کیا گیا۔ فی الحال یہ اطلاقیہ اینڈرائڈ اور آئی او ایس کے لیے دستیاب ہے۔

تاریخ 
18 مئی 2016ء کو گوگل آئی او کے موقع پر اس اطلاقیہ کے پیش کیے جانے کا اعلان کیا گیا۔ اس وقت گوگل نے کہا تھا کہ اسے 2016ء کے موسم گرما میں شائع کیا جائے گا۔ گوگل نے اس اطلاقیہ کو 21 ستمبر 2016ء کو منظر عام پر پیش کیا۔rabka uh allA

خصوصیات 
الو صارفین کے فون نمبروں کی مدد سے کام کرتا ہے۔

ڈیفالٹ موڈ 

الو میں زیر استعمال "ذہین جواب" فنکشن میں گوگل کی مشین لرننگ ٹکنالوجی کو استعمال کیا گیا ہے، یہ فنکشن صارفین کو پیغام کے متوقع جوابات تجویز کرتا ہے۔ نیز ذہین جواب کی اس خصوصیت کو مزید بہتر بنانے کے لیے صارف کو موصول ہونے والی تصویروں کا تجزیہ بھی کیا جاتا ہے اور اس کی بنياد پر جوابات تجویز کیے جاتے ہیں۔ گوگل کے ان باکس اطلاقیہ کی طرح یہاں بھی یہ فنکشن وقت گزرنے کے ساتھ ساتھ صارف کے رویوں سے سیکھتا ہے اور بروقت موزوں جواب تجویز دینے کی کوشش کرتا ہے۔ الو ان اطلاقیوں میں سے ایک ہے جو گوگل معاون (گفتگو کا مجازی معاون) استعمال کر رہے ہیں۔

نیز الو میں یہ سہولت بھی ہے کہ صارفین تصویریں بھیجنے سے پہلے ان پر نقاشی کر سکتے ہیں۔

حوالہ جات 

2016ء کے سافٹ ویئر
آئی او ایس سافٹ ویئر
اینڈروئیڈ (آپریٹنگ سسٹم) سافٹ ویئر
فوری پیام رساں اطلاقیے
کراس پلیٹ فارم سافٹ ویئر
گوگل سوفٹویئر
ویکی ڈیٹا سے مطابقت رکھنے والی مختصر تفصیل